পূর্ব ভারতের পশ্চিমবঙ্গ রাজ্যের জলপাইগুড়ি বিভাগে অবস্থিত কোচবিহার জেলার তুফানগঞ্জ মহকুমার অবস্থিত একটি ব্লক হলো তুফানগঞ্জ ২ সমষ্টি উন্নয়ন ব্লক। ব্লকটির ব্লকসদর ছোট লাউকুঠি-তে অবস্থিত৷  ভূগোল কোচবিহার জেলা মূলত নিম্ন ডুয়ার্স অঞ্চলে অবস্থিত। এবং জলঢাকা নদীকে প্রমাণ ধরে কোচবিহার সমতলভূমি কে পূর্ব এবং পশ্চিম দুটি ভাগে বিভক্ত করা হয়। পূর্বদিকে অবস্থিত সমতলভূমি অর্থাৎ তুফানগঞ্জ ২ সমষ্টি উন্নয়ন ব্লকটি তুলনামূলকভাবে কম উচ্চতা বিশিষ্ট এবং হিমালয়ের পাদদেশে অবস্থানের কারণে জমি উত্তর থেকে দক্ষিণ-পূর্বে সামান্য ঢালু। এই ব্লকের নদ-নদীগুলি উত্তর থেকে দক্ষিণ দিকে প্রবাহিত। নদী গুলি হল যথাক্রমে, রায়ডাক, দুধকুমার, সংকোশ এবং গদাধর নদী।  তুফানগঞ্জ ২ সমষ্টি উন্নয়ন ব্লক এর উত্তর দিকে রয়েছে আলিপুরদুয়ার ২ (আলিপুরদুয়ার জেলা) ও কুমারগ্রাম (আলিপুরদুয়ার জেলা), পশ্চিম দিকে রয়েছে তুফানগঞ্জ ১ সমষ্টি উন্নয়ন ব্লক, পূর্ব দিকে রয়েছে আগমনী ব্লক (ধুবড়ী জেলা)৷ আন্তর্জাতিকভাবে এই ব্লকটির সাথে কোনো সীমানাবণ্টন নেই৷https://m.mapsofindia.com/maps/west-bengal/tehsil/koch-bihar-amppage.htmlGoogle mapshttps://www.mapsofindia.com/maps/assam/tehsil/  তুফানগঞ্জ ২ সমষ্টি উন্নয়ন ব্লকটির সর্বমোট গ্রামীণ ক্ষেত্রফল ২৪৮. ৬৬ বর্গকিলোমিটার৷  এখানে একটি পঞ্চায়েত সমিতি এগারোটি গ্রাম পঞ্চায়েত, ১২৪ টি গ্রাম সংসদ, ৫৪ টি মৌজা এবং ৫৩ টি জনাধিষ্ঠিত গ্রাম রয়েছে। http://coochbehar.nic.in/Htmfiles/District_Administration.html বক্সিরহাট পুলিশ থানাটি এই ব্লকে পরিষেবা দান করে। http://coochbehar.nic.in/Htmfiles/CoB_Police.html  তুফানগঞ্জ ২ সমষ্টি উন্নয়ন ব্লকের গ্রাম পঞ্চায়েতগুলি হলো; বড়কোদালি ১ ও ২, ভানুকুমারী ১ ও ২, ফালিবাড়ী, মহিষকুচি ১ ও ২, রামপুর ১ ও ২ এবং শালবাড়ী ১ ও ২।  জনতত্ত্ব জনসংখ্যা ২০১১ খ্রিস্টাব্দের ভারতের জনগণনা অনুসারে তুফানগঞ্জ ২ সমষ্টি উন্নয়ন ব্লকের মোট জনসংখ্যা ১,৮৬,৭২৬ জন, যার মধ্যে ৫,৪৮০ জন শহরবাসী ও ১,৮১,২৪৬ জন গ্রামীণ৷ ব্লকটিতে ৯৬,২২২ জন পুরুষ এবং ৯০,৫০৪ জন মহিলা অর্থাৎ প্রতি হাজার পুরুষে ৯৪১ জন মহিলা থাকেন। ছয় বৎসর অনূর্ধ্ব শিশু সংখ্যা ২১,৪২৯। ব্লকের ৫৩.৭৬ শতাংশ অর্থাৎ ১,০০,৩৭৮ জন তপশিলি জাতি এবং ২.১২ শতাংশ অর্থাৎ ৩,৯৬৬ জন তপশিলি উপজাতি সম্প্রদায়ের অন্তর্ভুক্ত। http://coochbehar.nic.in/HTMfiles/Population_total.html  ২০১১ খ্রিস্টাব্দের জনগণনা অনুযায়ী তুফানগঞ্জ ২ ব্লকে একটি জনগণনা শহর রয়েছে, তা হলো:  ছোট লাউকুঠি এছাড়াও এই ব্লকে অবস্থিত চার হাজারেরও অধিক জনসংখ্যা বিশিষ্ট গ্রাম গুলি হল: রামপুর (১৮২৭৪), নজিরণ দেউটিখণ্ড (৪৩৪০), জলধোয়া (৫০৪২), সিঙ্গিমারী (৪৪৫৯), টাকোয়ামারী (৪৩৪৬), রসিকবিল (৪২২৩), বড় শালবাড়ী (৮২২৪), শালবাড়ী (৯৪১৫), বসরাজা প্রথমখণ্ড (৬২৫১), মহিষকুচি (৭১৯২), ফালিমারী (১১৩৮৫), ভানুকুমারী (১৪৩৪০), ঢালডাবরি (৪৫৮২), ভান্দিজালাস (৫০০২), বড়কোদালি (৫০০৯), নকরখানা (৪১৬৯), বালাকুঠি (৫৪২৪), মানসাই (৬০৪৬) এবং দেবগ্রাম (৪২৪২)।  ২০০১ খ্রিস্টাব্দে ব্লকটির জনসংখ্যা ছিল ১,৬৭,৪২৮ জন। ২০০১ থেকে ২০১১ খ্রিস্টাব্দের মধ্যে তুফানগঞ্জ ২ সমষ্টি উন্নয়ন ব্লকে জনসংখ্যা বৃদ্ধির হার ১১.৫৩ শতাংশ।  সাক্ষরতা সর্বশেষ ২০১১ খ্রিস্টাব্দের জনগণনা অনুসারে তুফানগঞ্জ ২ সমষ্টি উন্নয়ন ব্লকে মোট সাক্ষর সংখ্যা ১২৫,২০৭ জন যা ব্লকটির ছয় বৎসরোর্ধ্ব জনসংখ্যার ৭৫.৭৫ শতাংশ, যেখানে পুরুষ সাক্ষরতার হার ৮২.১২ শতাংশ অর্থাৎ ৭০,০৪১ জন এবং নারী সাক্ষরতার হার ৬৮.৯৫ শতাংশ অর্থাৎ ৫৫,১৬৬ জন সাক্ষর।   ভাষা ও ধর্ম তুফানগঞ্জ মহকুমার দুটি ব্লক ও একটি পুরসভা শহরে প্রচলিত ভাষা, বিভিন্ন ধর্মাবলম্বী ও তাদের শতকরা হার নিম্নরূপ, ভাষা তুফানগঞ্জ মহকুমাটিতে সর্বাধিক প্রচলিত ভাষাটি হলো বাংলা যা সমগ্র মহকুমার ৪৫৬৩১৯ জনের মধ্যে ৪৫১৯০৮ (৯৯.০৩%) জনের মাতৃভাষা ৷  ক্রম সমষ্টি উন্নয়ন ব্লকের নাম সর্বমোট জনসংখ্যা - ২০১১ সর্বাধিক প্রচলিত ভাষা দ্বিতীয় সর্বাধিক প্রচলিত ভাষা তৃৃতীয় সর্বাধিক প্রচলিত ভাষা চতুর্থ সর্বাধিক প্রচলিত ভাষা অন্যান্য ভাষাসমূহের জনসংখ্যা   পাই চিত্র ১ তুফানগঞ্জ ১ ২,৪৮,৫৯৫ বাংলা - ২,৪৭,৫৯৫ (৯৯.৬০%)    অন্যান্য - ১০০০    ২ তুফানগঞ্জ ২ ১,৮৬,৭২৬ বাংলা - ১,৮৩,৭৪৮ (৯৮.৪১%) হিন্দি - ১,৩৭৪ (০.৭৩%) রাভা - ১,১৬২ (০.৬২%)  অন্যান্য - ৪৪২   * তুফানগঞ্জ পৌরসভা ২০,৯৯৮ বাংলা - ২০,৫৬৫ (৯৭.৯৪%) হিন্দি - ৩৯৬ (১.৮৮%) অন্যান্য - ৩৭    পরিবহন এই ব্লকে গোলোকগঞ্জ-নিউ কোচবিহার লাইনের রেলপথ থাকলেও বক্সিরহাট রেলওয়ে স্টেশনটি বাংলা-আসাম সীমান্তে আসামের ধুবড়ী জেলায় অবস্থিত।  এই ব্লকে আলিপুরদুয়ার-গুয়াহাটি লাইনের রেলপথ রয়েছে এবং এই পথে অবস্থিত একটি রেলস্টেশন হলো:https://indiarailinfo.com/station/map/jorai-joq/7256  জোরাই রেলওয়ে স্টেশন  এই ব্লকের উপর দিয়ে ১৭ নং এবং ২৭ নং জাতীয় সড়ক দীর্ঘায়িত।   তথ্যসূত্র  বিষয়শ্রেণী:কোচবিহার জেলার সমষ্টি উন্নয়ন ব্লক